CELEX: 62009CA0209
Language: et
Date: 2010-02-25 00:00:00
Title: Kohtuasi C-209/09: Euroopa Kohtu (kaheksas koda) 25. veebruari 2010 . aasta otsus (Korkein hallinto-oikeuse eelotsusetaotlus — Soome) — Lahti Energia Oy (Direktiiv 2000/76/EÜ — Jäätmete põletamine — Põletusrajatis — Koospõletusrajatis — Gaasitehasest ja elektrijaamast koosnev kompleks — Gaasitehases soojustöötlemise teel saadud puhastamata gaasi põletamine elektrijaamas)

17.4.2010   
            
            
               ET
            
            
               Euroopa Liidu Teataja
            
            
               C 100/9
            
         Euroopa Kohtu (kaheksas koda) 25. veebruari 2010. aasta otsus (Korkein hallinto-oikeuse eelotsusetaotlus — Soome) — Lahti Energia Oy
   (Kohtuasi C-209/09) (1)
   
   (Direktiiv 2000/76/EÜ - Jäätmete põletamine - Põletusrajatis - Koospõletusrajatis - Gaasitehasest ja elektrijaamast koosnev kompleks - Gaasitehases soojustöötlemise teel saadud puhastamata gaasi põletamine elektrijaamas)
   2010/C 100/12
   Kohtumenetluse keel: soome
   
      Eelotsusetaotluse esitanud kohus
   
   Korkein hallinto-oikeus
   
      Põhikohtuasja pooled
   
   
      Hageja: Lahti Energia Oy
   
      Kohtuasja ese
   
   Eelotsusetaotlus — Korkein hallinto-oikeus — Euroopa Parlamendi ja nõukogu 4. detsembri 2000. aasta direktiivi 2000/76/EÜ jäätmete põletamise kohta (EÜT L 332, lk 91; ELT eriväljaanne 15/05, lk 353) artikli 3 tõlgendamine — Kompleks, kuhu kuulub jäätmetest gaasi tootev tehas ja elektrijaam, mille aurukatlas põletatakse gaasitehases jäätmete soojustöötlemisel saadud gaasi — Puhastatud gaasi asemel puhastamata gaasi põletamine elektrijaama aurukatlas
   
      Resolutsioon
   
   Elektrijaama, mis kasutab tehases jäätmete koospõletamise teel saadud gaasi lisakütusena tootmisel enamasti kasutatavate fossiilsete kütuste kõrval, tuleb pidada koos selle tehasega „koospõletusrajatiseks” Euroopa Parlamendi ja nõukogu 4. detsembri 2000. aasta direktiivi 2000/76/EÜ jäätmete põletamise kohta artikli 3 punkti 5 tähenduses, kui seda gaasi ei ole nimetatud tehases puhastatud.
   
      (1)  ELT C 193, 15.8.2009.